Document ID: 31997R0275

KOMISSION ASETUS (EY) N:o 275/97,
annettu 14 päivänä helmikuuta 1997,
tomaattijalosteita koskevien ennakkosopimusten tekemisen määräpäivästä markkinointivuoden 1997/1998 osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), sellaisena kuin se on viimeksi muutettuna asetuksella (ETY) N:o 2201/96 (2), ja erityisesti sen 3 artiklan 4 kohdan,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 tehdyn neuvoston asetuksen (EY) N:o 2201/96 ja erityisesti sen 26 artiklan,
sekä katsoo, että
komission asetuksen (ETY) N:o 1558/91 (3), sellaisena kuin se on viimeksi muutettuna asetuksella (EY) N:o 2529/95 (4), 5 artiklassa säädetään, että tomaattien osalta tuottajan ja jalostajan välillä tehdään ennakkosopimus viimeistään 16 päivänä helmikuuta; ottaen huomioon tietyillä yhteisön tuotantoalueilla koetut erityiset vaikeudet tuottajan ja jalostajan välisen ennakkosopimuksen tekemistä koskevaa määräaikaa sekä tietojen toimittamista asianomaiselle kansalliselle toimielimelle olisi siirrettävä markkinointivuoden 1997-1998 osalta,
odotettaessa asetuksen (EY) N:o 2201/96 soveltamista koskevien yksityiskohtaisten sääntöjen käyttöön ottamista olisi säädettävä jo nyt tomaattijalosteita koskevien ennakkosopimusten tekemisen määräpäivästä markkinointivuoden 1997-1998 osalta,
ottaen huomioon asian kiireellisyys tämän asetuksen on tultava voimaan sen julkaisupäivänä, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Jäsenvaltiot voivat siirtää asetuksen (ETY) N:o 1558/91 5 artiklan 1 kohdassa tarkoitettujen ennakkosopimusten tekemisen määräpäivää markkinointivuoden 1997-1998 osalta 31 päivään maaliskuuta 1997.
2. Edellistä kohtaa sovellettaessa määräpäiväksi, jona ennakkosopimuksen kappale on lähetettävä asianosaiselle toimielimelle, vahvistetaan kymmenes työpäivä sopimuksen tekemisestä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä helmikuuta 1997.

Labels: 11
17
19
6